Kunst ei maksa miljonit - saab ka tuhandega  Haus Galeriis on 4. aprillini lahti väljapanek pealkirjaga "1000-5000". Galeristid on püstitanud küsimuse "Kas head kunsti on võimalik osta ka suhteliselt vähese raha eest?" - ning vastanud sellele jaatavalt, tuues päevavalgele väiksemaid, ent sisult kindlasti mitte vaesemaid taieseid tervelt realt tuntud kuntnikelt. Nimed räägivad siin enda eest - Ado Vabbe, Aino Bach, Endel Kõks, Hando Mugasto, Vive Tolli, Naima Neidre, Olav Maran, Evald Okas...